คือหนูอยากทราบว่าการฉีดยาคุมแบบ3เดือน มีสิทธิ์จะท้องได้ไหม พอดีช่วงก่อนฉีดยาคุมน้ำหนักหนูขึ้นและตัวก็ค่อนข้างจะบวมและอ้วนขึ้นซึ่งหนูคิดว่าอาจจะเป็นผลจากการกินเยอะ แต่เพื่อความชัวหนูเลยไปตรวจที่อนามัยก่อนฉีดยาคุมไม่กี่วัน ผลก็ออกมาว่าขีดเดียวคือไม่ท้อง และก่อนฉีดยาคุมวันนึงหนูมีอาการเจ็บหัวนมและตึงๆคัดๆเป็นบ้างช่วง ปกติหนูฉีดยาคุมตามนัดตลอด และประจำเดือนหนูจะมาก่อนวันนัดฉีดยาคุมทุกครั้ง แต่ครั้งนี้ไม่ ถ้าไม่ท้องหนูกลัวว่าเต้านมของหนูจะเป็นอะไร กลัวจะมีสิทธิ์เป็นมะเร็งเต้านมมากเลยค่ะ
สวัสดีค่ะ การคุมกำเนิดด้วยการฉีดยาคุมเป็นวิธีการคุมกำเนิดที่ได้ประสิทธิภาพดีค่ะ ประมาณ 95-99% โอกาสการตั้งครรภ์ระหว่างการฉีดยาถ้าทำอย่างถูกต้องและไปฉีดตามนัดจึงมีน้อยค่ะ ฉีดเข้ากล้ามทุก 3 เดือน ผลข้างเคียงที่เกิดขึ้นได้คือ- ปวดคัดเต้านม- เลือดออกกระปริบกระปรอยจากช่องคลอด ประจำเดือนมาไม่ปกติหรือขาดไป- น้ำหนักขึ้น- ปวดศีรษะ- อารมณ์แปรปรวนดังนั้นจากที่ฟังเบื้องต้นคิดว่าอาการคัดเต้านมน่าจะเป็นผลข้างเคียงจากยาฉีดคุมกำเนิดค่ะ การฉีดยาคุมกำเนิดสามารถฉีดตามวันที่แพทย์นัดได้เลย ไม่จำเป็นต้องรอให้มีประจำเดือนมาค่ะสังเกตอาการ ถ้าเต้านมคลำก้อนได้ เจ็บคัดเต้านมมากขึ้นเรื่อยๆ มีน้ำเลือดหรือหนองไหลออกจากหัวนม เลือดออกจากช่องคลอดมากผิดปกติ ปวดหน่วงท้องน้อยควรกลับไปพบแพทย์